jkorsvik/nowiki_second_scrape_merged huggingface dataset:
General Lee

General Lee er bilen som eies av Bo og Luke Duke i TV-serien The Dukes of Hazzard. Bilen er kjent fra biljakter og stunts i nesten hver episode av serien. Bilens navn er en referanse til Sørstatsgeneralen Robert E. Lee. Idéen til General Lee ble hentet fra den kjente smugleren Jerry Rushings bil, som var oppkalt etter General Lees favoritthest, Traveler. Traveler var også navnet på bilen i filmen Moonrunners fra 1975, forgjengeren til The Dukes of Hazzard. 


== Historie ==
Det skal ha blitt brukt 309 eksemplarer av General Lee i serien, og av disse eksisterer omkring 23 stykker fortsatt, i varierende stand. Blant de overlevende er den første bilen som ble bygget, kjent som Lee1. Denne bilen kan sees i debutepisoden, og er også den samme bilen som kan sees hoppe over en politibil mot slutten av åpningssekvensen i alle episoder med skuespillerne John Schneider og Tom Wopat. I snitt ble én eller flere General Lee ødelagt per episode, og under filming av hopp ble mellom 250 og 500 kilo bly eller betong plassert i bilens bagasjerom, for å hindre at den stupte i bakken med fronten først. Senere i serien ville mekanikerne også heve bilens front, for å hindre at den skrapte mot rampen og dermed tapte fart. Dette førte også til en lettere landing for stuntførerne, som rapporterte om at hoppene var morsomme, mens landingene ikke var fullt så gode. Til tross for ballasten var det ofte vanskelig å forutse bilens landing, og om man spiller av scenene i sakte film kan man ofte se at bilen bøyer seg ved landing. Alle biler som ble benyttet til store hopp ble vraket etter innspillingen på grunn av skadene.
I årene mellom 1979 og 1985 ble Dodge Charger-modeller fra 1968 og 1969 benyttet og bygget om til General Lee. Mange mener det også ble benyttet 1970-modeller, men ifølge mekanikerteamet som bygget opp bilene, samt en liste over alle bilene som ble benyttet, ble det utelukkende benyttet biler fra 1968 og 1969, og det var ikke før i de senere årene at det ble et problem å få tak i de riktige modellene. Etterhvert som det ble vanskeligere å få tak i biler begynte produsentene av serien å benytte eldre opptak av hopp fra tidligere episoder.


== Eksterne lenker ==
Mer informasjon og bilder (Engelsk)
HazzardNet.com (Engelsk)
General Lee Fan Club (Engelsk)
Ed O’Brien

Edward John O'Brien (født 15. april 1968 i Oxford, England) er gitarist i det engelske bandet Radiohead, sammen med Jonny Greenwood.
O'Brien er kjent for sin tilnærmet gitarstil i Radiohead, og spiller så å si aldri klassiske gitarsoloer. O'Brien sin gitarstil har blitt svært anerkjent, og ble blant annet kåret nr. 59 på Rolling Stones 100 beste gitarister gjennom tidene. Han er en selvlært gitarist, og blir sett på av bandet som Radioheads mest fotogene medlem.


== Radiohead ==
O'Brien bruker som gitarist svært mange effekt pedaler for å kunne produsere Radioheads lydstil. O'Brien er også en trommist, men har så langt kun spilt trommer på Radioheads «There There» låt, sammen med Jonny Greenwood. O'Brien hjelper hovedsakelig med å utvide det musikalske lydbildet for Radiohead. Han lagde blant annet den svært distinktive effekten på slutten av «Karma Police», og den delvis gitarsoloen på «Lucky». Han laget også riffene til sangene «Go to Sleep» og «Street Spirit (Fade Out)». O'Brien har bidratt med tekstkrivingen under alle albumene.


== Referanser ==


== Eksterne lenker ==
Offisielt nettsted 
(en) Ed O'Brien – kategori av bilder, video eller lyd på Commons 
(en) Ed O'Brien på Internet Movie Database 
(en) Ed O'Brien hos The Movie Database 
(en) Ed O'Brien på Discogs 
(en) Ed O'Brien på MusicBrainz 
(en) Ed O'Brien på MusicBrainz 
(en) Ed O'Brien på AllMusic
Sunne kommune

Sunne kommune er en kommune i Värmlands län i landskapet Värmland i Sverige. Kommunens administrasjonssenter ligger i Sunne. 
Kommunen grenser til kommunene. Arvika, Torsby, Hagfors, Munkfors, Forshaga og Kil.
Sunne kommune er del av den nordiske samarbeidsregionen ARKO. 
Forfatterinnen Selma Lagerlöf ble født i Sunne kommune.


== Tettsteder ==
Sunne kommune har fem tettsteder. I tabellen oppgis antall innbyggere per 31. desember 2010.


== Vennskapsbyer ==
 Elverum, Innlandet fylke, Norge
 Siilinjärvi, Norra Savolax, FinlandVennskapsbykontrakten med Haslev i Danmark har opphørt.


=== Andre internasjonalle vennskapskontakter ===
 Mustvee, Jõgeva fylke, Estland
 Kingsburg, California, USA


== Referanser ==


== Eksterne lenker ==
Offisielt nettsted 
(en) Sunne Municipality – kategori av bilder, video eller lyd på Commons 
Mårbacka – Selma Lagerlöfs hjem
Phil Selway

Philip James Selway (født 23. mai 1967 i Abingdon-on-Thames i Oxfordshire i England) er trommeslager i det engelske bandet Radiohead.


== Referanser ==


== Eksterne lenker ==
Offisielt nettsted 
(en) Phil Selway – kategori av bilder, video eller lyd på Commons 
(en) Phil Selway på Internet Movie Database 
(en) Phil Selway hos The Movie Database 
(en) Phil Selway på Discogs 
(en) Phil Selway på MusicBrainz 
(en) Phil Selway på Spotify 
(en) Phil Selway på Songkick 
(en) Phil Selway på AllMusic 
Phil Selway på Facebook
Kurt Thomassen

Kurt Ove Thomassen (født 31. mars 1969) er en norsk bridgespiller fra Mo i Rana. Han har  per 2016 fire NM-titler og sølv i VM for juniorer. 


== Referanser ==
Kristinehamn kommune

Kristinehamn kommune er en kommune i Värmlands län i landskapet Värmland i Sverige. Kommunens administrasjonssenter ligger i Kristinehamn. 


== Tettsteder ==
Kristinehamn kommune har fire tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Kristinehamn Municipality – kategori av bilder, video eller lyd på Commons  (svensk)
Richard Brinsley Sheridan

Richard Brinsley Sheridan (født 30. oktober 1751, død 7. juli 1816) var en irskfødt britisk dramatiker og politiker. Hans mest kjente stykke er sedekomedien Skandaleskolen, som også er oppført i Norge.
Sheridan ble født i Dublin, der faren Thomas Sheridan var skuespiller og leder ved Theatre Royal. Mora Frances Sheridan var forfatter, mest kjent for romanen The Memoirs of Sidney Biddulph.
Han fikk sin skolegang ved den berømte kostskolen Harrow i London. Etter å ha oppgitt videre studier bosatte han seg i London, og begynte å skrive for scenen. Komediene hans ble en suksess, og etter hvert kjøpte han seg inn med en andel i Drury Lane-teateret.
Sheridan slo seg også på politikken, og ble en ledende skikkelse i Whig-partiet. Han kom inn i parlamentet i 1780 og ble sittende til 1812.


== Skuespill ==
The Rivals, 1775
St Patrick's Day, 1775
The Duenna, 1775
A Trip to Scarborough, 1777
The School for Scandal, 1777 – norsk oversettelse ved André Bjerke: Skandaleskolen
The Camp, 1778
The Critic, 1779
The Glorious First of June, 1794
Pizarro, 1799


== Referanser ==


== Eksterne lenker ==
(en) Richard Brinsley Sheridan – kategori av bilder, video eller lyd på Commons 
(en) Richard Brinsley Sheridan på Internet Movie Database 
(en) Richard Brinsley Sheridan hos The Movie Database 
(en) Richard Brinsley Sheridan hos Internet Broadway Database 
(en) Richard Brinsley Sheridan på Discogs 
(en) Richard Brinsley Sheridan på MusicBrainz 
(en) Richard Brinsley Sheridan hos Hansards parlamentsdebatter 
(en) Richard Brinsley Sheridan hos The Peerage 
(en) Tekster av Sheridan – Project Gutenberg
Kil kommune

Kil kommune er en kommune i Värmlands län i landskapet Värmland i Sverige. Kommunens administrasjonssenter ligger i Kil. 


== Tettsteder ==
Kil kommune har tre tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Kil Municipality – kategori av bilder, video eller lyd på Commons  (svensk)
Penza

For stedet i Polen med samme navn, se: Penza (Polen)Penza (russisk: Пе́нза) er en by i Russland, og er det administrative senteret i Penza oblast. Byen ligger ved elva Sura, 625 km sørøst for Moskva. Innbyggertall: 518 025 (folketelling 2002).


== Historie ==
Penza ble grunnlagt i 1663 som en grensepost på det som da var Russlands grense mot sørøst. Byen er oppkalt etter elva den opprinnelig ble bygget ved. Ettersom byen opprinnelig lå i et grenseland ble de fleste husene bygget av tre og byen utviklet uten noen overliggende plan. På 1700-tallet ble Penza et viktig handelssenter.
I 1774 ble Penza tatt av opprørshæren til Jemeljan Pugatsjov, etter at byens borgere slapp kosakkene inn i byen. De første husene i stein begynte å dukke opp etter 1801, og i 1809 var Penzas befolkning vokst til over 13 000 mennesker. 
Under den russiske borgerkrigen startet de tsjekkoslovakiske legioner et anti-bolsjevikisk opprør i Penza. I sovjetperioden utviklet byen seg som et regionalt industrielt senter.


== Dagens by ==
I dag anses Penza som et regional senter for høyere utdanning. Byen har seks universiteter, 13 høyskoler og 77 offentlige skoler. Penza er også vertsby for tre teatere, fire muséer og tre kunstgallerier.
Topografisk sett skiller Penza seg betydelig fra de omkringliggende byene, med sitt bølgende bakkelandskap og omkringliggende skoger.


== Vennskapsbyer ==
 Mahiljoŭ, Hviterussland


== Eksterne lenker ==
(ru) Offisielt nettsted 
(en) Penza – kategori av bilder, video eller lyd på Commons 
 Penza Online
Karlstad

For artikkelen om bygda i Målselv kommune i Troms, se Karlstad (Målselv)Karlstad er en by i Värmlands län i landskapet Värmland i Sverige. Den er administrasjonssenter for både Karlstad kommune og Värmlands län. I 2016 hadde Karlstad kommune 90 086 innbyggere.Karlstad ble grunnlagt av Karl IX i 1584. I 1865 brant store deler av de sentrale delene av byen ned. Etter brannen laget man et nytt gatesystem som har gitt byen det utseendet den har i dag. I 1905 foregikk forhandlingene mellom den norske og svenske regjeringen angående Norges selvstendighet (Karlstad-forhandlingene) i Frimurerlosjen i byen som ligger på stortorget ved siden av blant annet stadshotellet og rådhuset. Den endelige avtalen ble undertegnet i losjens festsal 23. september 1905.Karlstad har et universitet med ca. 16 000 studenter.I utkanten av Karlstad finns Bergvik kjøpesenter.Ishockeyklubben Färjestads BK, som har vært blant de dominerende klubbene i svensk ishockey i flere tiår, kommer fra Karlstad.


== Vennskapsbyer ==

Moss, Norge
Nokia, Finland
Horsens, Danmark
Blönduós, Island
Jõgeva, Estland (1992)
Ljubljana, Slovenia (2008)
Gaziantep, Tyrkia (2008)


== Referanser ==


== Eksterne lenker ==
Offisielt nettsted 
(en) Karlstad – kategori av bilder, video eller lyd på Commons 
(en) Karlstad – galleri av bilder, video eller lyd på Commons
Belial

Belial (også kjent som Belhor, Baalial, Beliar, Belias , Beliall, Beliel og Bilael) er en ond skapning i den jødiske mytologi. Det brukes fire begrep i denne sammenheng i jødedommen: Belial, Leviatan, Satan og Lucifer.
Det er også et uttrykk for å karakterisere «den onde» eller «det verdiløse».
Villa Villekulla

Villa Villekulla (svensk: Villa Villekulla) er Pippi Langstrømpes hjem i bøkene av Astrid Lindgren.
Pippi bor i Villa Villekulla sammen med apekatten Nilsen og hesten Lille gubben. I nabohuset bor Tommy og Annika. Her sover hun med føttene på hodeputen, baker pepperkaker på gulvet og finner skatter på loftet. Utenfor huset står  et tre som en kan plukke brusflasker av.


== Referanser ==
Hagfors kommune

Hagfors kommune er en kommune i Värmlands län i landskapet Värmland i Sverige. Kommunens administrasjonssenter ligger i Hagfors. 


== Tettsteder ==
Hagfors kommune har åtte tettsteder. I tabellen oppgis antall innbyggere per 31. desember 2010.
Noter:

Note a:  - Den delen av Munkfors som ligger i Hagfors kommune. Hoveddelen av tettstedet ligger i Munkfors kommune.


== Referanser ==


== Eksterne lenker ==
Offisielt nettsted 
(en) Hagfors Municipality – kategori av bilder, video eller lyd på Commons  (svensk)
Grums kommune

Grums kommune er en kommune i Värmlands län i landskapet Värmland i Sverige. Kommunens administrasjonssenter ligger i Grums. 


== Tettsteder ==
Grums kommune har tre tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Grums Municipality – kategori av bilder, video eller lyd på Commons  (svensk)
Adsorpsjon

Adsorpsjon er en prosess som opptrer ved at en gass eller væske bindes til overflaten av et fast stoff eller væske (adsorbenten) og danner en molekylær eller atomær film (adsorbatet). Adsorpsjon er et viktig felt innen overflatekjemi, og prosessen er forskjellig fra absorpsjon der er stoff diffunderer inn i et annet stoff (bulkfase). Disse to prosessene kalles samlet sorpsjon.Adsorpsjon er til stede i de fleste naturlige fysiske, biologiske og kjemiske systemer og er i utstrakt bruk i industrielle løsninger med eksempler som aktivt kull, vannrensing og enkelte katalysatorer. Adsorpsjon ligner på overflatespenning og er en konsekvens av overflateenergi. Inne i bulkfasen er alle bindingene fylt (ioniske, kovalente eller metallisk/krystallinske), men på overflaten er det frie bindinger fordi atomene ikke er fullt omgitt av naboatomer. Det er derfor energimessig gunstig å danne bindinger med andre tilgjengelige atomer.


== Referanser ==
Forshaga kommune

Forshaga kommune er en kommune i Värmlands län i landskapet Värmland i Sverige. Kommunens administrasjonssenter ligger i Forshaga. 


== Tettsteder ==
Forshaga kommune har tre tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Forshaga Municipality – kategori av bilder, video eller lyd på Commons  (svensk)
Frederiksberg kommune

Frederiksberg kommune er en kommune på Sjælland i Danmark. Frederiksberg kommune ligger helt omsluttet av København kommune. Den indre delen av Frederiksberg regnes også til det sentrale København. Etter kommunereformen i 2007 inngår Frederiksberg i Region Hovedstaden sammen med resten av storbyområdet København.
Frederiksberg er den arealmessig minste kommunen i Danmark, men den femte mest befolkede og den klart tettest befolkede. Kommunen omfatter den tidligere selvstendige byen Frederiksberg, som på 2000-tallet danner en sammenhengende bebyggelse med resten av det sentrale København. Med sin autonomi og utpreget lave bebyggelse er det er vanlig å betrakte Frederiksberg som en forstad.


== Historie ==
I 1842 ble Frederiksberg en del av Frederiksberg-Hvidovre sognekommune. I 1857 kom en lov som opprettet det daværende Frederiksberg sogn til en selvstendig kommune i Københavns amt. Den nye kommunen fikk snart rettigheter som handelsplass. Med dette ble sogneforstanderskapet omdannet til et kommunestyre, mens forstanderskapets formann ble titulert «borgermester».
I 1900 overtok kommunestyret også amtsrådets oppgaver. Etter kommunereformen i 1970 beholdt Frederiksberg, København og Bornholm statusen som amtskommuner. I 2007 ble amtene avskaffet og Frederiksberg innlemmet i Region Hovedstaden. Flere landkommuner ble innlemmet i København kommune i 1902, men Frederiksberg har ønsket å forbli selvstendig.


== Politikk og administrasjon ==

Frederiksberg og Aarhus er de eneste kommunene i landet som i prinsippet har magistratstyre, en styreform som er forbeholdt de største byene. En magistrat forestår den daglige politiske og administrative ledelsen av kommunen. Siden 1998 har Frederiksberg praktisert en delt administrativ ledelse, men beholdt de gamle benevnelsene. Magistraten er et kollektivt organ valgt av flertallet i kommunestyret, og tilsvarer økonomiutvalget i danske kommuner med utvalgsstyre. Magistraten har elleve medlemmer, som tituleres «rådmenn», og ledes av borgermesteren og to viseborgermestre. Kommunestyret har 29 medlemmer (2022-). Ni faste utvalg utarbeider forslag og innstillinger til kommunestyret, og har det overordnede økonomiske ansvaret for sitt fagområde.
Kommunen sysselsetter i alt knappe 7 000 ansatte, hvorav 700 arbeider i administrasjonen. Av nødetater betjenes Frederiksberg av Københavns Politi og Frederiksberg Brandvæsen. Frederiksberg kommune er aksjonær i Metroselskabet I/S, som eier Københavns metro.


=== Kommunestyrevalget 2013 ===
Den 19. november 2013 ble det valgt 25 medlemmer av kommunestyret for perioden fra 1. januar 2014 til 31. desember 2017.


=== Borgermestre ===


== Vennskapskommuner ==
Frederiksberg kommune har vennskapssamarbeid med følgende kommuner:
 Bærum, Norge (1948)
 Cēsis, Latvia (1996)
 Hafnarfjörður, Island (1948)
 Palanga, Litauen (1993)
 Tartu, Estland (1991)
 Tavastehus, Finland (1948)
 Uppsala, Sverige (1947)


== Referanser ==


== Eksterne lenker ==
Offisielt nettsted 
(en) Frederiksberg Kommune – kategori av bilder, video eller lyd på Commons
Filipstad kommune

Filipstad kommune er en kommune i Värmlands län i landskapet Värmland i Sverige. Kommunens administrasjonssenter ligger i Filipstad. 


== Tettsteder ==
Filipstad kommune har fem tettsteder. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Filipstad Municipality – kategori av bilder, video eller lyd på Commons  (svensk)
Kamtsjatka kraj

Kamtsjatka kraj (russisk: Камча́тский край) er en kraj (føderalt subjekt) i Russland. Den ble opprettet 1. juli 2007 som følge av sammenslåingen av Kamtsjatka oblast og Korjak autonome okrug, etter en folkeavstemning 23. oktober 2005. Det administrative senteret er Petropavlovsk-Kamtsjatskij.  Den autonome okrugen opprettholder sin status som administrativ del av krajen, under navnet Korjak okrug. I henhold til folketellingen i 2010 var befolkningen 322 079.Sammenslåingen forente Den russiske føderasjons territorier på Kamtsjatkahalvøya. Kamtsjatka kraj inngår i Den fjernøstlige føderasjonskrets i Russland.


== Demografi ==
Befolkning:  322 079 (Folketellingen i 2010),  358 801 (Folketellingen i 2002), 466 096 (Folketellingen i 1989).
Ifølge Folketellingen i 2010 var oblastens etniske blanding slik:

Russere: 85,9%
Ukrainere: 3,9%
Koryaks: 2,3%
Itelmens: 0,8%
Tatarere: 0,8%
Hviterussere: 0,7%
Andre: 5%28 084 av innbyggerne var ikke med i målingen. I 2012 var det 4 158 fødsler (13 per 1000 innbyggere) mens det døde 3 691 (11,5 per 1000). I 2010 bodde 77,35% av oblastens befolkning i byområdene mens 22,65% bodde i de rurale strøkene.


== Referanser ==


== Eksterne lenker ==
(ru) Offisielt nettsted 
(en) Kamchatka Krai – kategori av bilder, video eller lyd på Commons
Dyrenes parti

Dyrenes parti (nederlandsk: Partij voor de Dieren) er et politisk parti i Nederland med fem seter i det nederlandske underhuset og to seter i overhuset.
Partilederen er Marianne Thieme. Flere nederlandske kjendiser, som Maarten 't Hart og Jan Wolkers, støttet Dyrenes parti i parlamentsvalget i Nederland i 2006.
Dyrenes parti er verdens første politiske parti med fokus på dyrs rettigheter med seter i et parlament. Partietes politikk er basert på fire grunnprinsipper: Medfølelse, bærekraft, personlig frihet, og personlig ansvar.
I 2014 fikk partiet ett sete i Europaparlamentet og deltar der i gruppen European United Left–Nordic Green Left.


== Referanser ==


== Eksterne lenker ==
(nl) Offisielt nettsted 
(en) Partij voor de Dieren – kategori av bilder, video eller lyd på Commons
Aïr

Aïr (alternativt Aïrmassivet, Aïrfjellene eller Azbine) er et triangulært fjellmassiv i Saharaørkenen og ligger i departementet Agadez i det nordlige Niger, nordøst for byen Agadez, som er områdets viktigste by. Massivet reiser seg mer enn 1 830 meter, og den høyeste toppen er Idoukal-en-Taghès på 2 022 meter over havet. I regntiden fra august til oktober oppstår i fjellene bekker og floder som gir vann til skogkledde daler, beiteland og lavere beliggende oaser.Befolkningen i området rundt Aïr er fremfor alt tuareger som lever et nomadisk liv og i hovedsak er avhengige av sine kameler og geiter som gir dem melk, kjøtt og skinn som så benyttes i den lokale håndverksproduksjonen. Jordbruksprodukter fra oaser som Timia og Tabeelot byttes mot klær eller salt som kommer med kamelkaravaner fra de fjernere oasene Bilma og Fachi.
Aïr er kjent for sine klippemalerier som ble til fra 6000-tallet f.Kr. til omkring 1000 e.Kr. I tidligere perioder var Aïr et pastoralt område, noe som illustreres ved bilder av kveg og andre pattedyr, men på 3000-tallet f.Kr. begynte ørkenen å bre seg og tuareger fra nord flyttet inn i regionen. Senere kunst viser kriger med avbildninger av hester og stridsvogner. Særlig berømt er det fem meter høye maleriet av en sjiraff i Dabous, oppdaget i 1999. Grottekunsten i regionen består først og fremst av klippemalerier til å begynne med utført med skarpe steiner, men fra omkring 1200 f.Kr. kan maleriene ha blitt risset inn ved hjelp av metallgjenstander.
Aïr og Ténéré naturreservat ligger i området.


== Litteratur ==
Gerd Spittler: Dürren, Krieg und Hungerkrisen bei den Kel Ewey (1900–1985). Stuttgart: Franz Steiner, 1989 (Monographie).


== Referanser ==


== Eksterne lenker ==
(en) Aïr Mountains – kategori av bilder, video eller lyd på Commons 
UNESCO World Heritage Centre - Air and Ténéré Natural Reserves
UNEP World Conservation Monitoring Centre - Aïr and Ténéré Natural Reserves
Bryn kirkegård

Bryn kirkegård er anlagt i 1861 og ligger ved Bryn kirke på Rykkinn i Bærum. Den er på 70 dekar med 6 800 graver og er utvidet flere ganger.


== Eksterne lenker ==
Bærum kommune om Bryn kirkegård
«Norges kirker» om Bryn kirke og kirkegård
GTK+

GTK+, eller GIMP Toolkit, er et fritt og åpent multiplattform widget verktøy for å lage grafiske brukergrensesnitt. Det er skrevet i programmeringsspråket C, er lisensisert under GNU Lesser General Public License 2.1, og er en del av GNU-prosjektet. GTK+ er et av de mest populære verktøyene for vindussystemet X og  Wayland. Det har blitt brukt til å utvikle blant annet skrivebordsmiljøene GNOME, Xfce, LXDE, MATE, Cinnamon, ROX Desktop og Sugar.
GTK+ ble opprinnelig laget for GIMP i 1997 av Spencer Kimball og Peter Mattis, medlemmer av eXperimental Computing Facility ved University of California, Berkeley. 
GTK+ benytter det objekt-orienterte program-biblioteket GObject. GObject var en del av GTK+, før lanseringen av GTK+ 2.0 den 27. februar 1999.


== Plattformer ==
GTK+ ble opprinnelig laget for vindussystemet X, og dette er fortsatt verktøyets viktigste plattform. GTK+ kan brukes på UNIX (operativsystemene Solaris, HP-UX, Irix, AIX) og det Unix-liknende operativsystemet Linux.
Etterhvert som årene har gått, har GTK+ blitt portert til vindussystemer for andre operativsystemer. Den nåværende versjonen er tilgjengelig for DirectFB, Windows 2000, Windows XP, Windows Vista, Windows 7, Mac OS X v10.4, Mac OS X v10.5, Mac OS X v10.6 og Mac OS X v10.7.
Tidligere versjoner av GTK+ har også vært tilgjengelige for Windows 95, Windows 98 og Windows NT 4.0.

Microsoft Windows XP, støtten opphørte i GTK+ 3.17.1


== Grafisk utseende ==
Brukere kan også endre det grafiske utseendet til GTK+. Det finnes en rekke programmer (display engines) som emulerer GTK+ til å benytte utseendet til andre populære verktøy og plattformer, deriblant Motif, Q Toolkit og NeXTSTEP.


== Se også ==
Q Toolkit
GNOME


== Eksterne lenker ==
(en) Offisielt nettsted 
(en) GTK – kategori av bilder, video eller lyd på Commons 
(en) GTK – galleri av bilder, video eller lyd på Commons
Dragør fort

Dragør fort er et dansk fort som ligger på en liten kunstig øy med fast landforbindelse fra Dragør by. Dragør fort ble anlagt i tiden 1910-1915. Fortets oppgave var å medvirke til å forhindre fiendtlig bombardement av København samt beskytte minesperringer i Drogden-rennen. Fortets areal er på 32 000 m² hvorav 2 500 m² er bebygget.
Under byggingen av Øresundsbroen (1995–2000) ble Dragør fort benyttet til styring av skipstrafikken i området via VTS Drogden (Vessel Traffic Service Drogden).
Dragør fort er nå i privat eie og benyttes som restaurant og teambuilding/events, men det er fri adgang til deler av området. 
På Dragør fort finnes en stor bestand av fredet vinbergsnegler.

		


== Eksterne lenker ==
Dragør Fort
Københavns befæstning Arkivert 11. mars 2007 hos Wayback Machine.
Københavns Befæstning 1880-1920
Fugleskydning på Dragør Fort.